Stravičan se događaj dogodio dan uoči Silvestrova, u nedjelju poslijepodne, kada su jedna ili više zasad nepoznatih osoba stavile psu petardu u usta i aktivirale je, pritom mu nanijevši grozne ozljede zbog kojih je u konačnici morao biti i uspavan, piše Glas Istre

'Veterinar ga je samo pogledao i rekao: 'Miško, što su ti učinili', a ja sam ostao, jer se on stvarno zvao Miško. Taj pas nije bio na lancu, bio je u dvorištu, ali nikada nije izlazio, niti je mogao jer je okolo tri metra visok zid. Pretpostavljam da su ušli unutra i… napravili što su napravili. Pas je stvarno bio dobar, zlatan, nikada prema nikome nije niti pokazao agresivnost. Zato mu i jesu to učinili, da je bio drugačiji, ne bi im to bio dopustio', kazao je Zaharija.